Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Románia „EGF/2011/014 RO/Nokia” referenciaszámú kérelme) /* COM/2012/0618 final */





INDOKOLÁS A költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között létrejött, 2006. május 17-i intézményközi megállapodás[1] 28. pontja a pénzügyi keret vonatkozó fejezeteinek felső korlátain felül egy rugalmassági mechanizmus révén legfeljebb évi 500 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. Az EGAA-ból nyújtott hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza. 2011. december 22-én Románia az SC Nokia Romania SRL vállalatnál, valamint egy beszállítónál történt elbocsátásokat követően „EGF/2011/014 RO/Nokia” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelem alapos vizsgálatát követően a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak e rendeletben megállapított feltételei teljesülnek. A KÉRELEM ÖSSZEFOGLALÁSA ÉS ELEMZÉS Főbb adatok: || EGAA-referenciaszám || EGF/2011/014 Tagállam || Románia 2. cikk || a) Elsődlegesen érintett vállalat || SC Nokia Romania SRL Beszállítók és az ellátási lánc következő szintjein álló termelők || 1 Referencia-időszak || 2011.8.21. – 2011.12.21. A személyre szabott szolgáltatások kezdetének időpontja || 2011.12.8. A kérelem benyújtásának időpontja || 2011.12.22. A referencia-időszakban elbocsátott munkavállalók száma || 1904 A referencia-időszak előtt és után elbocsátott munkavállalók száma || 0 Összes támogatható elbocsátás || 1904 Az intézkedésekben várhatóan részt vevő, elbocsátott munkavállalók száma || 1416 A személyre szabott szolgáltatásokhoz kapcsolódó kiadások (EUR) || 4 346 200 Az EGAA végrehajtásához kapcsolódó kiadások[3] (EUR) || 181 000 Az EGAA végrehajtásához kapcsolódó kiadások (%) || 4,00 Teljes költségvetés (EUR) || 4 527 200 EGAA-hozzájárulás EUR-ban (65 %) || 2 942 680 1. A kérelmet 2011. december 22-én nyújtották be a Bizottságnak, és 2012. augusztus 22-ig további információkkal egészítették ki. 2. A kérelem az 1927/2006/EK rendelet 2. cikkének a) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént. Az elbocsátások és a globalizáció hatására a világkereskedelemben bekövetkező jelentős szerkezeti változások közötti kapcsolat 3. Az elbocsátások és a globalizáció hatására a világkereskedelemben bekövetkező jelentős szerkezeti változások közötti kapcsolat alátámasztása érdekében Románia azzal érvel, hogy az elmúlt években az az általános tendencia volt jellemző Európára, hogy az informatikai ágazat Ázsiába települt át. A Nokia Corporation finnországi központja a piaci kihívásokra adott válaszként kidolgozott egy arra irányuló stratégiát, hogy a termelési helyeket a lehető legközelebb vigyék a piacokhoz.[4] 4. Az elbocsátások elsődleges oka az, hogy az ágazaton belüli funkciókat Európán kívüli, harmadik országokba telepítették át. A korábban Cluj (a továbbiakban: Kolozsvár) és Salo[5] városaiban történő mobiltelefon-összeszerelést Ázsiába (Kína, Dél-Korea, India és Vietnam, ahol egy új Nokia-üzem építése van folyamatban) helyezték át. Az alkatrészgyártást, valamint az alvállalkozói előállítást már ezt megelőzően kihelyezték Európából. A gyártáshoz hasonlóan a dizájn és a termékfejlesztés is vagy már áthelyezésre került, vagy áthelyezés alatt áll. 5. A Nokia Corporation kereskedelmi statisztikái alapján[6] az elmúlt két évben (2010‑ben és 2011-ben) a nettó értékesítés Kínában, Indiában, Oroszországban és Brazíliában nőtt, miközben Európában (Németország kivételével) a nagyobb piacokat – az Egyesült Királyságot és Spanyolországot is beleértve – visszaesés jellemezte. 6. A statisztikák[7] alapján a mobilszolgáltatások és -készülékek értékesítési mennyiségének növekedése földrajzi területenként a nagy kínai térségben és Latin-Amerikában sokkal nagyobb, egyik évről a másikra 13 %-kal, illetve 21 %-kal nőtt, míg Európában az értékesítések mennyisége 2010-ről 2011-re 2 %-kal csökkent. 7. A román hatóságok a 2011 4. negyedévére vonatkozó Nokia Corporation-jelentésre[8] hivatkoznak, amely szerint 2013 végéig 17 000 fős munkaerő-leépítést terveznek világszerte, valamint egy új gyártóüzemet Észak-Vietnamban, Hanoi közelében. 8. A mobiltelefon-ágazatban eddig több EGAA-kérelmet nyújtottak be, melyek hivatkozási alapja kivétel nélkül a kereskedelmet érintő globalizáció volt[9]. Az elbocsátások számának igazolása és a 2. cikk a) pontjában foglalt kritériumok teljesítése 9. Románia e kérelmet az 1927/2006/EK rendelet 2. cikkének a) pontjában meghatározott beavatkozási kritériumok alapján nyújtotta be, amelyek szerint az alapból akkor lehet támogatást nyújtani, ha egy négyhónapos időszak alatt egy tagállamban működő vállalattól – beleértve annak beszállítóit és az ellátási lánc következő szintjein álló termelőket – legalább 500 munkavállalót elbocsátanak. 10. A kérelem arra hivatkozik, hogy a 2011. augusztus 21-től 2011. december 21-éig terjedő négy hónapos referencia-időszakban az SC Nokia Romania SLR vállalatnál 1 809 és egy beszállítónál további 95 személyt bocsátottak el. Mind az 1 904 elbocsátást az 1927/2006/EK rendelet 2. cikke (2) bekezdésének harmadik francia bekezdése alapján vették számításba. Románia megerősítette a Bizottságnak, hogy időközben valamennyi elbocsátás megtörtént. Az elbocsátások előre nem látható jellegének bizonyítása 11. A román hatóságok érvelése szerint sem a Nokia döntése, miszerint áthelyezi a gyártást, sem az elbocsátások jellege nem volt előre látható, mivel a vállalat a 2006–2010-es időszakban folyamatosan fejlődött, alkalmazottainak száma a 2006-os 102 főről 2010-re 1522 főre bővült, és további 800, ideiglenes szerződéssel foglalkoztatott személlyel nőtt. A román hatóságok által megadott, a román pénzügyminisztérium[10] adatain alapuló pénzügyi mutatók szerint az érintett időszakban a nyereség a 2006-os mintegy 300 000 EUR-ról 2010-re 42,3 millió EUR-ra nőtt. 12. A finn vállalat csak 2011. szeptember 29-én jelentette be egy sajtóközleményben, hogy a vállalat stratégiájában előrevetítettek szerint „a gyártási kapacitás kiigazítására és a gyártási műveletek fokozására lesz szükség, hogy jobban ki lehessen szolgálni a partnerek (vevők és szállítók) globális hálózatának igényeit.”[11] A vállalat beszámolójából kiderül, hogy ezt, a Kolozsvárott foglalkoztatott teljes személyi állomány elbocsátását eredményező döntést központilag hozták, és ez egy átfogó döntés részét képezte, amely az Európai Unión kívüli feltörekvő piacokra történő terjeszkedésre irányul. Az elbocsátó vállalkozások és a támogatásra jogosult munkavállalók meghatározása 13. A kérelem 1904 személy elbocsátásával függ össze, amelyből 1809 az SC Nokia Romania SLR vállalatnál és további 95 egy beszállítónál, az SC Eurest SRL-nél történt. Románia becslései szerint 1416 munkavállaló kíván részesülni az EGAA-intézkedésekből. 14. A támogatásra jogosult 1416 munkavállaló megoszlása a következő: Kategória || Szám || Százalék Férfiak || 439 || 31,00 Nők || 977 || 69,00 EU-állampolgárok || 1416 || 100,00 Nem EU-állampolgárok || 0 || 0,00 15 és 24 év közöttiek || 330 || 23,31 25 és 54 év közöttiek || 1034 || 73,02 55 és 64 év közöttiek || 52 || 3,67 64 évesnél idősebbek || 0 || 0,00 15. A kérelemben a román hatóságok megadták, hogy az elbocsátott munkavállalók közül öt személy küzd tartós egészségügyi problémával, illetve él fogyatékkal. 16. A foglalkozási csoportok szerinti megoszlás a következő: Kategória || Szám || Százalék Felsőfokú képzettséget igénylő foglalkozások || 30 || 2,12 Technikusok és hasonló foglalkozások || 248 || 17,51 Irodai foglalkozások || 119 || 8,40 Szolgáltatási és értékesítési foglalkozások || 6 || 0,42 Gépkezelők és -összeszerelők || 963 || 68,01 Alacsonyabb szakképesítést igénylő foglalkozások || 50 || 3,53 17. Az 1927/2006/EK rendelet 7. cikkének megfelelően Románia megerősítette, hogy az EGAA végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz. Az érintett terület, valamint az ott működő hatóságok és érdekelt felek bemutatása 18. A Nokia Corporation által hozott, a gyártás Ázsiába helyezéséről való döntés leginkább a Kolozsvár térségét és tágabban a NUTS III. szintű Cluj (a továbbiakban: Kolozs) megye munkaerőpiacát érinti. Kolozsvár térsége jelenleg a megye hozzáadott értékének 49 %-át termeli. A megye gazdaságának fő tevékenységei Kolozsvár térségére összpontosulnak: gyártás, szolgáltatások, kereskedelem és építőipar, valamint mezőgazdasági tevékenységek, mivel a térség az Erdélyi-medencében fekszik, ahol az éghajlati viszonyok kedveznek a mezőgazdaságnak. 19. Kolozs megye fővárosa Kolozsvár, melyet 17 település övez, és így lakossága összesen 379 705 főt tesz ki. A Nokia Corporation által a gyártás áthelyezéséről hozott döntés leginkább Kolozsvár térségét sújtja, mivel a legtöbb elbocsátott munkavállaló a városi közigazgatási térségben él. 20. Kolozs regionális statisztikai igazgatósága[12] által (2008 végén) közzétett adatok alapján a megyében foglalkoztatott lakosság, a városi térség lakosságát is beleértve, a CAEN (Clasificarea activitatilor din economia nationala) nemzeti osztályozási rendszer szerint a következőképpen oszlik meg: mezőgazdaság, erdőgazdálkodás és halászat: 72 300; ipar: 76 000; építőipar: 29 500; kis- és nagykereskedelem: 52 100 foglalkoztatott személy. 21. A fő érdekelt félnek Kolozsvár minősül. A „Munkahelytől az Intelligens munkahelyig” elnevezésű átmeneti központot, melyet az elbocsátott munkavállalók segítésére hoztak létre, Kolozsvárott állítják majd fel, mivel a városba be- és onnan kivezető közlekedési hálózattal az érintett térség valamennyi települése elérhető. Az elbocsátások várható hatása a helyi, a regionális és az országos foglalkoztatásra 22. A román hatóságok szerint a Kolozs regionális statisztikai igazgatósága által közzétett munkaügyi felmérés[13] adatai alapján 2008-ban az informatikai és kommunikációs területen – amely kategóriába az SC Nokia Romania SRL tartozik (híradástechnikai berendezés gyártása, NACE Rev. 2, 26.30 szakágazat) – 5700 munkavállaló szerepelt, melyek közül 1 255, azaz az összes munkavállaló 30 %-a az SC Nokia Romania SRL vállalatnál dolgozott. 2011-ben az SC Nokia Romania SRL vállalat munkavállalóinak száma elérte az 1956-ot, a térségben ezen a területen foglalkoztatott lakosság összességének mintegy 40 %-át. 23. A Nokia Corporation által a csoportos létszámcsökkentésről benyújtott dokumentáció szerint az elbocsátandó személyek a következő térségekben laknak: 694 fő – Kolozsvár térsége, 235 fő – Kolozsvár; 212 fő – Gherla (Szamosújvár); 386 fő – Dej (Dés); és végül 282 fő Kolozs megyén kívüli lakcímmel rendelkezik. 24. Következésképpen a Nokia Corporation döntése leginkább Kolozs megyét és különösen magát Kolozsvár térségét érinti. A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott, becsült költségei, valamint a strukturális alapok által támogatott intézkedésekkel való komplementaritása 25. Az alábbi, a román hatóságok által javasolt intézkedések egy összehangolt, személyre szabott szolgáltatáscsomagot alkotnak, és az elbocsátott munkavállalók munkaerő-piaci visszailleszkedésére irányulnak: – Az elbocsátást megelőzően nyújtott szolgáltatások: Ennek az intézkedésnek a keretében a következő szolgáltatásokat nyújtják majd: a munkavállalók védelmére irányuló jogszabályok, a biztosított személyek jogai és kötelezettségei, az EGAA nyújtotta előnyök és lehetőségek, a munkavállalók rendelkezésére álló szolgáltatások, az aktuális üres álláshelyek, valamint a következő, foglalkoztatási célokból a munkaerőpiacon kialakított tevékenységek bemutatása: állásbörzék, pénzügyi ösztönzők, az ESZA és a Kolozs Megyei Foglalkoztatási Ügynökség (rövidítve AJOFM) által támogatott projektek. – A munkavállalók nyilvántartásba vétele munkakeresőként a „Munkahelytől az Intelligens munkahelyig” elnevezésű átmeneti központokban. Itt a következőkben segítenek a munkát keresőknek: regisztrációs űrlap kitöltése a személyi igények feltérképezése érdekében, a munkavállaló státuszának validálása és a központ tevékenységeinek keretében az álláskeresési folyamatok, valamint a munkavállalók személyes helyzetének meghatározása a központban való felvétel időpontjában. A munkaterv magában foglalja a munkavállaló kezdeti profiljának meghatározását, a regisztrációs űrlap kitöltését, a javasolt álláskeresési pálya kidolgozását, a központ azon tevékenységeinek meghatározását, melyek a munkavállalót érintik, a kívánt eredmények közös meghatározását, a munkavállaló végleges státuszát beleértve. A cél, hogy a munkavállaló pozitívan álljon hozzá a társadalomhoz, kellő önbizalommal rendelkezzen, és új állást kívánjon találni, aminek eredményeként – az általa elvégzett tevékenységek segítségével – ténylegesen sikerüljön ismét munkába állnia. – Információnyújtás, tanácsadás és pályaorientáció: Ez a tevékenység a személyes fejlődés elvén alapul, és a krízishelyzetben lévő személy autonómiájának ösztönzésére, motivációs szintjének fokozására is kiterjed, valamint egyéni cselekvési tervek vagy egyéni tanácsadási ábrák kidolgozásából és a központban történő álláskeresési folyamatok meghatározásából, az egyén számára a munkaerőpiacról, a jogszabályokról, a továbbképzési és foglalkoztatási lehetőségekről történő tájékoztatásból áll; Pályaorientációs tanácsadás: a célok meghatározása, pszichológiai értékelés, a munkavállalással kapcsolatos döntések meghozatalának elősegítése, a lehetséges opciók meghatározása, a legjobb megoldások kiválasztása; az állás beazonosítására irányuló módszerek és technikák bemutatása; a lehetséges munkáltatókkal való kapcsolatbalépési módok; az állásinterjúk előtti és utáni viselkedési módok bemutatása; a központ egyéb tevékenységeinek népszerűsítése: képzési programok, tanácsadó tevékenység és az önálló tevékenység vagy vállalkozás beindításához való segítség. – Mobilitási támogatás: azon munkavállalóknak nyújtják, akik sikeresen saját vállalkozást alapítottak vagy állást kaptak, és akik esetében az új munkahely az állandó lakcímüktől több mint 50 km-re található. E támogatást a munkavállaló számára – a szükséges igazoló dokumentumok bemutatása alapján – egyszer fizetik ki. – Közlekedési támogatás: azon költségek megtérítésére irányul, amelyek a munkavállalónak a központ tevékenységeiben történő részvétel céljából való utazásával és az aktív munkakereséssel kapcsolatban merültek fel. – Álláskeresési támogatások: azon munkavállalóknak nyújtott pénzbeli támogatás, akik a központ legalább két tevékenységében, valamint a munkáltató által szervezett felvételi eljárásokban részt vesznek, és alternatív terveket dolgoznak ki arra az esetre, ha nem kapják meg az állást. – Képzés: Ez a tevékenység magában foglalja a képzésre való jelentkezést, amelynek kiválasztására a munkavállaló számára nyújtott pályaorientációs tanácsadás eredményeként került sor; a képzésben részt vevő csoport összeállítását (csoportonként legalább 7, legfeljebb 28 személy); a képzési tevékenység végrehajtását; a monitoring- és a koordinációs tevékenységeket (részben tesztelést), a képzésben részt vevő munkavállaló hat hónapon keresztüli monitoringját és nyomon követését. – Szakmai gyakorlathoz nyújtott támogatások: e szolgáltatás keretében támogatást nyújtanak egy kettőtől négy hetes, lehetséges jövőbeni munkáltató által szervezett szakmai gyakorlathoz. Ezeket a szakmai gyakorlatokat kimondottan azon munkavállalók számára szervezik, akik a Nokia vállalatnál hasonló pozíciót töltöttek be, azonban nem rendelkeznek bizonyos gyakorlati készségekkel vagy tapasztalattal. – A képzési programok elvégzését igazoló bizonyítványok kiállításához nyújtott pénzügyi támogatás: A tanfolyamok sikeres elvégzését követően a megszerzett készségekről szóló bizonyítványt a jogszabályban meghatározott határidőn belül kell kiállítani. Pénzügyi támogatást nyújtanak azon résztvevők számára, akik egy szakképzési program képzéseit bizonyítvány megszerzésével sikeresen elvégezték. – Vállalkozásösztönzés: Az önálló tevékenység beindításához vagy vállalkozásalapításhoz nyújtott tanácsadás és pénzügyi támogatás keretében a következő szolgáltatásokat nyújtják: Munkacsoportok felállítása a megállapított jellemzők és igények alapján: független tevékenységek (engedéllyel rendelkező szabadúszók, egyéni vállalkozások, családi társulások), vállalkozások beindítására irányuló csoportok; egyéni tanácsadás – főként technikai segítségnyújtás a cégalapításhoz, a vonatkozó jogszabályi háttér bemutatása, alapító okiratok és azok cikkeinek kidolgozása, a tevékenységi kör meghatározása, a jogi vagy természetes személy regisztrációja, szerződések teljesítése, dokumentumok legalizálása, üzleti terv kidolgozása; Csoportos vállalkozói képzés: menedzsmentmodulok, marketing és értékesítési technikák, jogszabályok, számvitel és alapvető könyvelési kérdések, esettanulmányok: különböző tevékenységi területekről származó üzleti példák, beindítási és fejlesztési szakaszok, monitoringtevékenységek. – Az önálló tevékenységek indításához nyújtott pénzügyi támogatás: pénzügyi segítség önálló tevékenység vagy vállalkozás indításához. A személyenként mintegy 1800 EUR-t jelentő összegre az önálló tevékenység vagy új vállalkozás beindításához szükséges felszerelés vagy berendezés megvásárlása céljából lesz szükség (az ún. „start-up eszköztár” kiemelt fontosságú egy új tevékenység elindításakor). – Mentorálás és a munkába állást követő támogatás: E szolgáltatás célja, hogy elősegítse a beilleszkedést és az új munkakörülményekhez való alkalmazkodást. A tevékenységeket legfeljebb hat hónapig folytatják és az újonnan felvett munkavállalók igényeihez igazítják. – Szülőknek nyújtott pénzügyi támogatás: Személyes pénzügyi támogatást nyújtanak azon munkavállalók részére, akik egyedülálló szülőként egyedüli kenyérkeresők, valamint akik gyermekeik felügyeletét a projekt során folytatott tevékenységek alatt (az állásinterjúkat is beleértve) nem tudják ellátni. E támogatás célja, hogy a munkavállalók számára lehetővé tegye a magánóvodák vagy bébiszitterek szolgáltatásainak megfizetését, amelyek ellátják a gyermekek felügyeletét, amíg a szülők a központban vannak. E személyre szabott támogatás keretében óvodák vagy speciális cégek alvállalkozói szolgáltatásaira lesz szükség. Az átmeneti időszak alatt a támogatott munkavállalók számára utalványokat állítanak ki, melyeket azon szolgáltatóknak adnak át, akik vállalják a munkavállaló által igényelt szolgáltatás nyújtását. A központ a szolgáltató számára visszatéríti az utalványokat. 26. Az EGAA végrehajtásához kapcsolódó, a kérelemben az 1927/2006/EK rendelet 3. cikke szerint feltüntetett kiadások irányítási és ellenőrzési, valamint tájékoztatási és népszerűsítési tevékenységekre terjednek ki. 27. A román hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható, aktív munkaerő-piaci intézkedéseknek minősülnek. A román hatóságok e szolgáltatások összköltségét 4 527 200 EUR-ra, ebből a személyre szabott szolgáltatásokat 4 346 200 EUR-ra, az EGAA végrehajtásához kapcsolódó kiadásokat pedig 181 000 EUR-ra (az összköltség 4,00 %-ára) becsülik. Az EGAA-ból igényelt teljes hozzájárulás összege 2 942 680 EUR (az összköltségek 65 %-a). Intézkedések || Az érintett munkavállalók becsült száma || Becsült költségek (egy érintett munkavállalóra) (EUR-ban) || Összköltség (EGAA és nemzeti társfinanszírozás) (EUR) Személyre szabott szolgáltatások (az 1927/2006/EK rendelet 3. cikkének első bekezdése) Az elbocsátást megelőzően nyújtott szolgáltatások || 1416 || 120 || 169 920 A munkavállalók nyilvántartásba vétele || 1416 || 10 || 14 160 Információnyújtás, tanácsadás és pályaorientáció || 1416 || 1100 || 1 557 600 Mobilitási támogatások || 40 || 580 || 23 200 Közlekedési támogatások || 1000 || 100 || 100 000 Álláskeresési támogatások || 800 || 200 || 160 000 Képzés || 1000 || 800 || 800 000 Szakmai gyakorlathoz nyújtott támogatások || 150 || 1000 || 150 000 A képzési programok elvégzését igazoló bizonyítványok kiállításához nyújtott pénzügyi támogatás || 850 || 200 || 170 000 Vállalkozásösztönzés || 150 || 700 || 105 000 Az önálló tevékenységek beindításához nyújtott pénzügyi támogatás || 150 || 1800 || 270 000 Mentorálás és a munkába állást követő támogatás || 1416 || 520 || 736 320 Szülőknek nyújtott pénzügyi támogatás || 150 || 600 || 90 000 A személyre szabott szolgáltatások részösszege || || 4 346 200 Az EGAA által támogatott intézkedések végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) Előkészítő tevékenységek || || 131 000 Irányítás || || 15 000 Tájékoztatás és népszerűsítés || || 20 000 Ellenőrzési tevékenységek || || 15 000 Az EGAA végrehajtásához kapcsolódó kiadások részösszege || || 181 000 Becsült költségek összesen || || 4 527 200 EGAA-hozzájárulás (az összköltségek 65 %-a) || || 2 942 680 28. Románia megerősíti, hogy a fenti intézkedések kiegészítik a strukturális alapok által finanszírozott intézkedéseket, és hogy megtette a szükséges intézkedéseket a más uniós forrásokból származó kettős finanszírozás megelőzésére. 29. A román hatóságok keretjegyzőkönyvet írtak alá, amely lehetővé teszi a Foglalkoztatási, Családügyi és Szociális Védelmi Minisztérium, az ESZA által társfinanszírozott „Humánerőforrás-fejlesztés” Ágazatai Operatív Program (SOPHRD), valamint a Nemzeti Foglalkoztatási Ügynökség adatbázisainak keresztellenőrzését annak érdekében, hogy elkerüljék a tevékenységeknek az EGAA és az ESZA általi kettős finanszírozását. A munkáltatóknak a csoportos létszámcsökkentésre vonatkozó kötelezettségei és a vonatkozó tevékenységek tekintetében is keresztellenőrzést végeznek, hogy kizárják e tevékenységeket a személyre szabott csomagból, amelyet az EGAA társfinanszírozásának segítségével nyújtanak. 30. Az EGAA-támogatást kezelő alkalmazottak részére az EGAA-hozzájárulás kezelésére vonatkozóan a Nemzeti Foglalkoztatási Ügynökség eljárási iránymutatásokat dolgozott ki, melyek összhangban van más uniós finanszírozások kezelésére vonatkozó szabályokkal. Az érintett munkavállalóknak nyújtott, személyre szabott szolgáltatások kezdetének tényleges vagy tervezett időpontja 31. Románia 2011. december 8-án kezdte meg az EGAA általi társfinanszírozásra javasolt, összehangolt csomag keretében a személyre szabott szolgáltatások nyújtását az érintett munkavállalóknak. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének. A szociális partnerekkel folytatott konzultációra irányuló eljárások 32. A román hatóságok jelentést tettek arról, hogy a szociális partnerekkel a javasolt összehangolt, személyre szabott szolgáltatáscsomaggal kapcsolatban folytatott konzultációra irányuló eljárások során 2011 októberében két megbeszélést tartottak. Az egyikre a szakszervezetek, munkáltatói szervezetek és közintézmények képviselőivel Kolozsvárott került sor, a másodikra pedig az irányító hatóság központjában, amelynek során nemzeti szinten megállapodtak a szociális partnereknek az EGAA-ból a Nokia–ügyben mozgósított kérelem kidolgozásának folyamatában való részvételéről. 33. A román hatóságok megerősítették, hogy a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek. Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről 34. Az 1927/2006/EK rendelet 6. cikkében foglalt kritériumok tekintetében a román hatóságok kérelmükben: · megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége; · bizonyították, hogy az intézkedések az egyes munkavállalóknak nyújtanak segítséget, és nem vállalatok vagy ágazatok szerkezetátalakítására irányulnak; · megerősítették, hogy a fent említett támogatható intézkedésekre más uniós pénzügyi eszközből nem folyósítanak támogatást. Irányítási és ellenőrzési rendszerek 35. Románia értesítette a Bizottságot arról, hogy a pénzügyi hozzájárulást a Nemzeti Foglalkoztatási Ügynökség fogja kezelni, amelyet az EGAA-ból Románia részére nyújtott alapok kezelésért felelős nemzeti hatóságnak jelöltek ki. Az EGAA-ból Románia részére nyújtott pénzügyi támogatás koordinációjára és kezelésére vonatkozó intézményi keretről szóló 1086/2010. sz. kormányhatározatot e célból fogadták el. 36. A román hatóságok arról is értesítették a Bizottságot, hogy kimondottan az EGAA‑ból Románia részére nyújtott alapok kezeléséhez kidolgozásra került egy speciális eljárási útmutató, melyet a foglalkoztatási, családügyi és szociális védelmi miniszter jóváhagyott. Az útmutató leírja az EGAA kezelési módját, a szolgálatközi kapcsolatokat és a különböző szolgálatok felelősségét, valamint biztosítja az EGAA kezelése általános elveinek és a vonatkozó jogi keretnek való megfelelést. 37. Románia értesítette a Bizottságot, hogy a 200/2010. sz. román törvény szerint, az 1083/2006/EK tanácsi rendelet 62. cikkének rendelkezéseivel összhangban, a Román Számvevőszékhez tartozó ellenőrző hatóságot jelölték ki az EGAA ellenőrző hatóságnak. Finanszírozás 38. Románia kérelme alapján az összehangolt, személyre szabott szolgáltatáscsomaghoz javasolt EGAA-hozzájárulás (beleértve az EGAA végrehajtásához kapcsolódó kiadásokat) 2 942 680 EUR, amely az összköltségek 65 %-át teszi ki. A Bizottság által az Alapból történő allokációra tett javaslat a Románia által szolgáltatott információn alapul. 39. Figyelembe véve az EGAA-ból folyósítható pénzügyi hozzájárulásnak az 1927/2006/EK rendelet 10. cikkének (1) bekezdése szerint meghatározott maximális összegét, továbbá az előirányzatok átcsoportosításához megállapított mozgásteret, a Bizottság azt javasolja, hogy a fent említett teljes összeget folyósítsák az EGAA-ból; az összeg a pénzügyi keret 1a. fejezetében különítendő el. 40. A javasolt pénzügyi hozzájárulás összege lehetővé teszi, hogy – az 1927/2006/EK rendelet 12. cikkének (6) bekezdésében szereplő előírás szerint – az év utolsó négy hónapjában az EGAA-ra elkülönített éves maximális összeg több mint 25 %-a továbbra is rendelkezésre álljon támogatások kifizetésére. 41. Az EGAA-ból nyújtott támogatásra tett javaslattal a Bizottság a 2006. május 17-i intézményközi megállapodás 28. pontjának megfelelően kezdeményezi az egyszerűsített háromoldalú eljárást annak érdekében, hogy az EGAA igénybevételének szükségességét és az igényelt összegeket illetően biztosítsa a költségvetési hatóság két ágának egyetértését. A Bizottság felkéri a költségvetési hatóság két ága közül azt, amelyik a megfelelő politikai szinten előbb jut egyetértésre a forrás igénybevételéről szóló javaslattervezet ügyében, hogy szándékáról értesítse a másik ágat és a Bizottságot. A költségvetési hatóság bármelyik ágának elutasító véleménye esetén hivatalos háromoldalú egyeztetést kell kezdeményezni. 42. A Bizottság a 2012. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2006. május 17-i intézményközi megállapodás 28. pontjának megfelelően. A kifizetési előirányzatok forrása 43. A 2012-ben az EGAA igénybevételére eddig benyújtott javaslatoknak a költségvetési hatóság mindkét ága általi jóváhagyása után a 04 05 01 költségvetési tételben eredetileg rögzített kifizetési előirányzatok teljes felhasználásra kerülnek, így nem elegendők ahhoz, hogy fedezzék az ezen kérelem teljesítéséhez szükséges összeget. Az EGAA költségvetési tételét terhelő kifizetési előirányzatok emelését fogják kérelmezni – rendelkezésre álló előirányzati forrás megállapítása esetén átcsoportosítás, illetve a költségvetés módosítása útján. A kérelemben igényelt 2 942 680 EUR összegre az ebben a költségvetési tételben előirányzott összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Románia „EGF/2011/014 RO/Nokia” referenciaszámú kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra[14] és különösen annak 28. pontjára, tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[15] és különösen annak 12. cikkének (3) bekezdésére, tekintettel az Európai Bizottság javaslatára[16], mivel: (1) Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson azoknak az elbocsátott munkavállalóknak, akik a globalizáció hatására a világkereskedelemben bekövetkezett fő strukturális változások következtében veszítették el munkájukat, és segítse őket a munkaerőpiacra történő ismételt beilleszkedésben. (2) A 2009. május 1-jétől 2011. december 30-ig benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat. (3) A 2006. május 17-i intézményközi megállapodás az EGAA igénybevételét évi 500 millió EUR felső határig engedélyezi. (4) Románia az SC Nokia Romania SRL vállalatnál történt elbocsátásokra tekintettel 2011. december 22-én az EGAA igénybevételére irányuló kérelmet nyújtott be, majd 2012. augusztus 22-ig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 2 942 680 EUR rendelkezésre bocsátására tesz javaslatot. (5) Az EGAA-t tehát igénybe kell venni a Románia által benyújtott kérelem alapján történő pénzügyi hozzájárulás folyósítása érdekében, ELFOGADTÁK EZT A HATÁROZATOT: 1. cikk Az Európai Unió 2012. évi általános költségvetésének keretein belül az Európai Globalizációs Alkalmazkodási Alapból (EGAA) 2 942 680 EUR összeget bocsátanak rendelkezésre kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. Az Európai Parlament részéről a Tanács részéről az elnök az elnök [1] HL C 139., 2006.6.14., 1. o. [2] HL L 406., 2006.12.30., 1. o. [3] Az 1927/2006/EK rendelet 3. cikke harmadik bekezdésének megfelelően. [4] http://press.nokia.com/2011/09/29/nokia-continues-to-align-its-workforce-and-operations [5] EGF/2012/006 FI/Nokia Salo [6] http://www.nokia.com/global/about-nokia/investors/financials/reports/results---reports/ [7] http://www.results.nokia.com/results/Nokia_results2011Q4e.pdf [8] http://press.nokia.com/2012/01/26/nokia-q4-2011-net-sales-eur-10-0-billion-non-ifrs-eps-eur-0-06-reported-eps-eur-0-29-nokia-2011-net-sales-eur-38-7-billion-non-ifrs-eps-eur-0-29-reported-eps-eur-0-31/ [9] A rendszeresen frissített információk az alábbi honlapon találhatók: http://ec.europa.eu/social/BlobServlet?docId=4558&langId=en [10] www.mfinante.ro [11] http://press.nokia.com/2011/09/29/nokia-continues-to-align-its-workforce-and-operations [12] http://www.cluj.insse.ro/cmscluj/rw/resource/2010r_struct_pop_sectcaen_t_3_29.htm?download=true [13] http://www.cluj.insse.ro/cmscluj/rw/pages/index.ro.do [14] HL C 139., 2006.6.14., 1. o. [15] HL L 406., 2006.12.30., 1. o. [16] HL C […], […], […]. o.